Ceyk Cillenhol
Ceykob Bencamin Cillenhol (ing. Jake Benjamin Gyllenhaal; 19 dekabr 1980[…], Los-Anceles, Kaliforniya) — ABŞ aktyoru. İsveçli zadəgan ailədə doğulan Ceyk, kinorejissor Stiven Cillenholun və ssenarist Naomi Fonerin oğludur. Onun bacısı aktrisa Meqqi Cillenholdur. Ceyk aktyorluq etməyə uşaq yaşlarından başlayıb. Onun rol aldığı ilk film 1991-ci ildə "City Slickers" olub. O, atasının lentə aldığı "A Dangerous Woman" və "Homegrown" filmlərində çəkilib. Ceyk "October Sky" və "Donni Darko" filmlərinə görə məşhurluq qazanmışdır. Ceyk 2004-cü ildə elmi fantastika, fəlakət janrında olan "Birisigün" filminə rol alıb. O, 2005-ci ildə "Qozbel dağ" filmindəki performansına görə "BAFTA" mükafatı qazanmış, bununla yanaşı "Oskar" mükafatına da namizəd olmuşdur. Ceyk uğurlu karyeraslna davam edib və "Zodiac", "Love & Other Drugs" və "Source Code" filmlərinə çəkilmişdir.